b"\n_START_ARTICLE_\nArezzo\n_START_SECTION_\nGeografija\n_START_PARAGRAPH_\nArezzo le\xc5\xbei na strmem hribu nad poplavno ravnico reke Arno. V zgornjem delu mesta so katedrala, mestna hi\xc5\xa1a in trdnjava Medici (Fortezza Medicea), od katere se glavna ulica odcepi proti spodnjemu delu naselja. Zgornji del mesta je ohranil srednjeve\xc5\xa1ki videz kljub dodatkom kasnej\xc5\xa1ih zgradb._NEWLINE_Za podnebje so zna\xc4\x8dilne relativno visoke temperature in enakomerno razporeje padavine. Po K\xc3\xb6ppen Climate Classification spada med vla\xc5\xbeno subtropsko podnebje.\n_START_SECTION_\nZgodovina\n_START_PARAGRAPH_\nArezzo je bil ena izmed Capitae Etruriae (etru\xc5\xa1\xc4\x8danska prestolnica) imenovana Aritim. Etru\xc5\xa1\xc4\x8danske ostanke so na\xc5\xa1li na Akropola San Cornelio, hrib\xc4\x8dku blizu mesta San Donata, ki je bilo naseljeno in utrjeno v etru\xc5\xa1\xc4\x8danskem obdobju. Na\xc5\xa1li so tudi druge etru\xc5\xa1\xc4\x8danske ostanke: dele obzidja, etru\xc5\xa1\xc4\x8dansko nekropolo v Poggio del Sole in najslavnej\xc5\xa1a, dva bronasta kipa, \xc2\xbbHimera iz Arezza\xc2\xab\xc2\xa0(5. stoletje pred na\xc5\xa1im \xc5\xa1tetjem) in \xc2\xbbMinerva\xc2\xab\xc2\xa0(4. stoletje pred na\xc5\xa1im \xc5\xa1tetjem), ki sta bila odkrita v 16. stoletju in odpeljana v Firence. Pove\xc4\x8danje trgovinskih povezav z Gr\xc4\x8dijo je prineslo v mesto tudi nekaj prvovrstnega blaga: na primer krater (velik vr\xc4\x8d za vino ali vodo), ki ga je poslikal Euphronios okoli leta 510 pred na\xc5\xa1im \xc5\xa1tetjem s prizori iz bitke proti Amazonkam (nahaja se v Museo Civico v Arezzu)._NEWLINE_Leta 311 pred na\xc5\xa1im \xc5\xa1tetjem so mesto osvojili Rimljani, Arretium je postal voja\xc5\xa1ka postojanka na poti preko Cassia, \xc5\xa1iritve Rima v pore\xc4\x8dje reke Pad. Arretium z Mariusom na \xc4\x8delu, je v rimski dr\xc5\xbeavljanski vojni in zmago Sulla, postal kolonija v na pol poru\xc5\xa1enem mestu, kot Arretium Fidens (Zvest Arretiumu). Stara etru\xc5\xa1\xc4\x8danska aristokracija ni bila uni\xc4\x8dena: Gaius Cilnius Maecenas, katerega ime mecen je postalo eponim za \xc2\xbbpodpornika umetnosti\xc2\xab, je plemenite etru\xc5\xa1\xc4\x8danske Aretine za\xc5\xa1\xc4\x8ditil. Mesto se je \xc5\xa1e naprej razvijalo kot Arretium Vetus (Stari Arretium), in postalo tretje najve\xc4\x8dje mesto v Italiji v obdobju cesarja Avgusta (23. september 63 pr.n.\xc5\xa1t. \xe2\x80\x93 19. avgust 14 n.\xc5\xa1t.), ki je bilo znano predvsem po svojih imenitnih lon\xc4\x8darskih proizvodih, zna\xc4\x8dilno oblikovanih in emajliranih izdelkih bukero - posoda iz temne gline in rde\xc4\x8de pobarvane vaze (tako imenovane \xc2\xbbkoralne\xc2\xab\xc2\xa0vaze)._NEWLINE_Okoli leta 26-261 n. \xc5\xa1t. mestni svet Arezza vzame za svojega za\xc5\xa1\xc4\x8ditnika L. Petronius Taurus Volusianus._NEWLINE_V 3. do 4. stoletju je Arezzo postal sede\xc5\xbe \xc5\xa1kofije. Je eno redkih mest, katerih zapu\xc5\xa1\xc4\x8dina \xc5\xa1kofov je znana po imenih brez prekinitve do danes. Rimsko mesto je bilo poru\xc5\xa1eno, delno med gotskimi vojnami in vdorom Langobardov, delno razstavljeno, saj so kamen ponovno uporabili za gradnjo utrdb. Do sanes je ostal samo amfiteater._NEWLINE_Srednjeve\xc5\xa1ka komuna Arezzo se je otresla nadzora svojega \xc5\xa1kofa leta 1098 in postala neodvisna mestna dr\xc5\xbeavica - status obdr\xc5\xbei do leta 1384. Leta 1252 je mesto ustanovilo svojo univerzo, Studium. Po porazu v bitki pri Campaldinu leta 1289), ko je umrl \xc5\xa1kof Guglielmino Ubertini, je mo\xc4\x8d Gibelinov v Arezzu za\xc4\x8dela upadati, razen v kratkem obdobju vladavine dru\xc5\xbeine Tarlati, glavni med njimi je bil Guido Tarlati, ki je postal \xc5\xa1kof leta 1312 in vzdr\xc5\xbeeval dobre odnose s stranko Gibelinov. Tarlatiji so iskali podporo v zavezni\xc5\xa1tvu z Forl\xc3\xac in njihovim vladarjem Ordelaffijem, a niso uspeli. Arezzo je popustil florentinski dominaciji leta 1384, njegova samostojna zgodovina je bila zaklju\xc4\x8dena, pripadel je Firencam in Velikemu vojvodstvu Medi\xc4\x8dejcev v Toskani. V tem obdobju je v cerkvi San Francesco di Arezzo delal Piero della Francesca, ki je naslikal imenitne freske, ki so bile pred kratkim obnovljene in so v Arezzu najbolj znano delo. Zatem je mesto za\xc4\x8delo ekonomsko in kulturno propadati._NEWLINE_V 18. stoletju so bila izsu\xc5\xa1ena bli\xc5\xbenja mo\xc4\x8dvirja v Val di Chiana, ju\xc5\xbeno od Arezza in regija se je znebila malarije. Ob koncu stoletja so Arezzo osvojile francoske \xc4\x8dete Napoleona Bonaparta. V mestu se je kmalu razvilo odporni\xc5\xa1ko gibanje \xc2\xbbViva Maria\xc2\xab\xc2\xa0in mesto osvobodilo. Leta 1860 je Arezzo postal del Kraljevine Italije._NEWLINE_Med drugo svetovno vojno je mesto utrpelo hude po\xc5\xa1kodbe._NEWLINE_Pape\xc5\xbe Benedikt XVI. je obiskal Arezzo na nedeljo 13. maja 2012.\n_START_SECTION_\nFestivali\n_START_PARAGRAPH_\nV Arezzu je mednarodni letni festival zborovskega petja Concorso d' Arezzo Polif\xc3\xb3nico Guido._NEWLINE_V Arezzu je letni srednjeve\xc5\xa1ki festival, imenovan Giostra del Saracino. Nastopajo vitezi na konju, ki predstavljajo razli\xc4\x8dna podro\xc4\x8dja mesta, streljajo na leseno tar\xc4\x8do pritrjeno na kip Saracenskega kralja in tekmujejo v natan\xc4\x8dnosti. Me\xc5\xa1\xc4\x8dani se oble\xc4\x8dejo v srednjeve\xc5\xa1ke kostume in navdu\xc5\xa1eno navijajo._NEWLINE_Od leta 1986-2006 je bil v Arezzu letni festival popularne glasbe in kulture, imenovan Arezzo Wave."